Սասուն Խաչատրյանը ԱԱԾ տնօրեն Արթուր Վանեցյանին փոխանցեց քրգործում եղած բնօրինակ փաստաթղթերի թղթապանակը, որն էլ Վանեցյանը մի քանի վայրկյանով ցուցադրեց լրագրողներին: Հրապարակված փաստաթուղթը վերնագրված է այսպես՝ «Արտակարգ դրության ընթացքում պահակային ծառայություն կատարող անձնակազմին լրացուցիչ վարձատրության գումարների վճարման տեղեկագիր»: Փաստաթուղթը թվագրված է 2008 թվականի մարտի 8-ով: Զինծառայողների ցանկի վերեւի ձախ անկյունում գրված է զորամասի համարը՝ «95532»: